U-I-34/26
Natisni
Opravilna št.:
U-I-34/26
Datum odločitve:
13. 3. 2026
ECLI:
ECLI:SI:USRS:2026:U.I.34.26
Akt:
Zakon o statusnem preoblikovanju Vzajemne zdravstvene zavarovalnice d.v.z. (Uradni list RS, št. 131/23 in 47/25) (ZSPVZZ)
Izrek:
Pobuda za začetek postopka za oceno ustavnosti Zakona o statusnem preoblikovanju Vzajemne zdravstvene zavarovalnice d.v.z. (Uradni list RS, št. 131/23 in 47/25)
se zavrže.
Evidenčni stavek:
Ustavno sodišče pobudo zavrže, če niso izpolnjeni pogoji iz drugega odstavka 24.b člena Zakona o Ustavnem sodišču.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Milena Brecl Čvan, Vransko
Datum vloge:
20. 2. 2026
Vrsta odločitve:
sklep
Vrsta rešitve:
zavrženje
Dokument:
US34363
Dokument v PDF obliki:
U-I-34-26.pdf
143 KB
Prenesite datoteko
U-I-34/26-4
13. 3. 2026
SKLEP
Ustavno sodišče je v postopku za preizkus pobude
Milene Brecl Čvan,
Vransko
, na seji 13. marca 2026
sklenilo:
Pobuda za začetek postopka za oceno ustavnosti Zakona o statusnem preoblikovanju Vzajemne zdravstvene zavarovalnice d.v.z. (Uradni list RS, št. 131/23 in 47/25)
se zavrže.
OBRAZLOŽITEV
1. Pobudnica navaja, da izpodbija Zakon o statusnem preoblikovanju Vzajemne zdravstvene zavarovalnice d.v.z. (v nadaljevanju ZSPVZZ), ter zatrjuje ekonomsko nesorazmernost ponujenega deleža in nezakonito pridobivanje osebnih podatkov iz centralnega registra prebivalstva. Uveljavlja neskladje z 2., 23., 26., 38., 44. in 120. členom Ustave ter Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4. 5. 2016 in nasl.), Konvencijo o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP) ter s številnimi zakoni. Predlaga ugotovitev neskladnosti Zakona z navedenimi akti in zadržanje njegovega izvrševanja, pri čemer se sklicuje na načrtovani vpis delnic Vzajemne na organiziran trg in trdi, da bo po tem datumu razpolaganje bistveno oteženo, škoda pa težje popravljiva.
2. Za vsebinsko obravnavo pobude za začetek postopka za oceno ustavnosti morajo biti izpolnjene procesne predpostavke. Zakon o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS) v drugem odstavku 24.b člena določa sestavine, ki jih mora vsebovati pobuda. Med drugim je določeno, da mora pobuda vsebovati navedbo členov predpisa, ki se s pobudo izpodbijajo.
3. Pobudnica navedenim zahtevam ni zadostila. Ne navaja, katere člene ZSPVZZ izpodbija niti se ne opredeli, ali izpodbija zakon v celoti.
Ustavno sodišče je že večkrat pojasnilo, da mora pobudnik jasno in konkretizirano navesti, kateri predpis oziroma del predpisa izpodbija, na način, kot ga določa zakon in ki izključuje dvome o obsegu in predmetu izpodbijanja. Predvidevanje, da bo Ustavno sodišče sámo ugotavljalo, kateri predpis ali del predpisa je predmet izpodbijanja, tej zahtevi ne zadosti
.
[1]
Ker pobuda ne vsebuje jasne in konkretne opredelitve določb izpodbijanega predpisa, katerih presojo želi pobudnica, je pobuda nepopolna, zato jo je treba zavreči.
Zaradi navedene odločitve Ustavno sodišče ni odločalo o predlogu za začasno zadržanje.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rok Čeferin ter sodnice in
sodniki dr. Matej Accetto, mag. Nina Betetto, dr. Primož Gorkič, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Rok Svetlič in dr. Katja Šugman Stubbs.
Sklep je sprejelo soglasno.
dr. Rok Čeferin
Predsednik
[1]
Glej npr. sklepe Ustavnega sodišča št. U-I-71/12 z dne 24. 4. 2012, št. Up-578/19, U-I-153/19 z dne 25. 9. 2019 in št. U-I-187/25 z dne 15. 1. 2026.